Dirk Torensma

Dirk Torensma (Easternijtsjerk, 23 april 1899 – 23 oktober 1992) wie in Nederlânsk boargemaster.Berte-akteRou-advertinsje, Ljouwerter Krante, 31 oktober 1992

Hy waard berne yn de gemeente East-Dongeradiel as soan fan Geertje Torensma (1873-1964) dy't yn 1903 troude mei Johannes Nobbenhuis (1868-1945). Dirk Torensma sels troude yn 1924 mei Lolkje Sevenster fan Easternijtsjerk. WieWasWie, akte houlik

Torensma syn amtlike karriêre begûn by de gemeentesekretary fan East-Dongeradiel. Yn 1921 gie er oan't wurk by de gemeente Gruttegast. Hy brocht it dêr ta earste amtner op de sekretary ear't er yn 1935 beneamd waard ta boargemaster fan de gemeente Ezinge. Seis jier letter folge syn beneaming ta boargemaster fan Menameradiel. Hy bleau oant oktober 1944 yn funksje en yn febrewaris 1945 krige Menameradiel in NSB'er as boargemaster. Nei de befrijing kaam Torensma werom as boargemaster fan Menameradiel wat er oant syn pinsjoen yn 1964 bliuwe soe. Hy waard opfolge troch Hartman Hoekstra. Hy stoar yn 1992 yn de âldens fan 93 jier.

Yn Feerwerd (oant 1990 gemeente Ezinge) is de 'Torensmaweg' nei him ferneamd. Syn soan Siebe Torensma hat ek boargemaster west.

 Keppeling om utens 
 Foto fan Torensma by beeldbankgroningen.nl

Kategory:Frysk politikus
Kategory:Nederlânsk boargemaster
Kategory:Boargemaster fan Menameradiel
Kategory:Persoan berne yn Easternijtsjerk
Kategory:Persoan berne yn 1899
Kategory:Persoan stoarn yn 1992